text: Cs podrà tenir grup propi a l'Ajuntament de Barcelona després de la ruptura amb Valls
  Publicat 17/6/2019 15:02:51CET
  Cs podrà tenir grup municipal propi a l'Ajuntament de Barcelona després de la seva ruptura amb la plataforma que lidera Manuel Valls, segons el Reglament Orgànic Municipal (Rom), ha explicat en declaracions als mitjans la tinent d'alcalde Janet Sanz.
  El Rom, en el seu article 40.3, estableix que les formacions polítiques que s'integren en una coalició podran formar grups municipals independents quan es dissol aquesta coalició, sempre que comptin amb dos regidors, i Cs compta amb tres.
  Així, el consistori barceloní passa de tenir sis grups municipals a set, després que s'hagi constatat que poden formar grup en lloc de quedar-se com a regidors no adscrits --Barcelona ja en va tenir set el passat mandat, però en va restar un en no entrar-hi la CUP--.